Diari Oficial de la Generalitat Valenciana


Sumari del DOGV 3879, del 16-11-2000 (2000/9088)

Notificació de la resolució dictada en expedient de baixa com a establiment turístic.
-------------------------------------------------------------------------------------

### Dades del document

Número de DOGV
:   3879

Data del DOGV
:   16-11-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/9088


Organisme emissor
:   Agència Valenciana del Turisme

Tipus de document
:   Anunci

Notificació de la resolució dictada en expedient de baixa com a establiment turístic. [2000/A9088]
  
Per no haver estat possible notificar de forma personal i directa a l'interessat la Resolució del director de l'Àrea de Producte de l'Agència Valenciana del Turisme, de data 19 de maig de 2000, recaiguda en l'expedient de baixa de l'establiment hoteler Printania, es publica en el Diari Oficial de la Generalitat Valenciana, a efectes del que disposa l'article 59.4 de la Llei 30/19891, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 20 d'octubre de 2000.- El director de l'Àrea de Producte: Víctor Yepes Piqueras.
  
«Vist l'expedient de baixa de l'establiment hoteler Printania, situat a Benicarló, al carrer d'Hernán Cortés, 44, la signatura d'identificació del qual és HCS-368.
  
Tenint en compte que:
  
1. La Inspecció del Servei Territorial de Turisme de Castelló ha girat diferents visites a l'establiment amb dates 25 de novembre de 1997, 4 de setembre de 1998 i 6 d'octubre de 1998, i es va comprovar que aquest estava tancat, tot i que el seu període de funcionament és de l'1 de gener al 31 de desembre.
  
2. Amb data 13 d'octubre de 1999, el Servei Territorial de Castelló va donar, de conformitat amb l'article 84 de la Llei 30/1992, de 26 de novembre, un tràmit d'audiència de baixa a Valdepu, SL, titular de l'establiment.
  
Transcorregut el termini de 10 dies concedit en el mencionat tràmit d'audiència, el titular no ha presentat al·legacions.
  
Amb data 11 de novembre de 1999, el senyor Manuel Gregori Bueno sol·licita la baixa definitiva de l'establiment.
  
Fonaments de dret
  
Primer i únic
  
L'article 29 del Decret 153/1993, de 17 d'agost, regulador dels establiments hotelers a la Comunitat Valenciana estableix que el tancament d'un establiment per un període superior a nou mesos produirà la baixa de l'establiment.
  
Pel que s'ha exposat, en virtut de les atribucions conferides pel Decret 45/1996, de 25 de març, del Govern Valencià, pel qual s'aprova el Reglament de l'Agència Valenciana del Turisme (DOGV de 28 de març de 1996), resolc:
  
Donar de baixa com a establiment hoteler l'Hostal Printania, situat a Benicarló, al carrer d'Hernán Cortés, 44.
  
La qual cosa es notifica de conformitat amb el que disposen els articles 58 i 59 de la vigent Llei de Règim Jurídic de les Administracions Públiques i del Procediment Administratiu Comú.
  
Contra aquesta resolució, que no posa fi a la via administrativa, podrà interposar-se un recurs d'alçada davant del president executiu de l'Agència Valenciana del Turisme en el termini d'un mes, comptador des de l'endemà de la notificació d'aquesta, d'acord amb el que estableixen els articles 114, 115 en relació amb el 48.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, de 13 de gener, de modificació de la Llei 30/1992.